
GUVERNUL	REPUBLICII	MOLDOVA
HOT Ă R Â R E nr. 	
din	2026
Chișinău
pentru modificarea punctului 27 din Regulamentul cu privire la modul de stabilire și plată a ajutorului social, aprobat prin Hotărârea Guvernului nr. 1167/2008
--------------------------------------------------------------------------------------------------

În temeiul art. 8 alin. (1) și (6) și art. 10 alin. (3) din Legea nr. 133/2008 cu privire la ajutorul social (Monitorul Oficial al Republicii Moldova, 2008, nr. 179, art. 625), cu modificările ulterioare, Guvernul HOTĂRĂŞTE:
1. Punctul 27 din Regulamentul cu privire la modul de stabilire și plată a ajutorului social, aprobat prin Hotărârea Guvernului nr. 1167/2008 (Monitorul Oficial al Republicii Moldova, 2008, nr. 189, art. 1173), cu modificările ulterioare, se modifică după cum urmează:
	la litera g), după textul „mijloacele financiare acordate sub formă de asistență unică,” se completează cu textul „precum și alte plăți, majorări sau suplimente cu caracter unic ori ocazional, care nu constituie venit lunar permanent al familiei, acordate prin acte normative în scop de protecție socială a persoanelor/familiilor defavorizate,”; 
	
	se completează cu litera j) cu următorul cuprins:
	„j) majorarea în sumă fixă de 3000 de lei, acordată pentru luna iunie, la cuantumul alocației sociale de stat pentru copiii cu dizabilități severe, accentuate și medii cu vârsta de până la 18 ani, conform art. 8 lit. c) din Legea nr. 499/1999 privind alocațiile sociale de stat pentru unele categorii de cetățeni.„

2. Controlul asupra realizării prezentei hotărâri se pune în sarcina Ministerului Muncii și Protecției Sociale.

3. Prezenta hotărâre intră în vigoare la data publicării în Monitorul Oficial al Republicii Moldova și se aplică începând cu 1 iunie 2026.


Prim-ministru	Alexandru MUNTEANU
Contrasemnează:
Ministrul muncii
și protecției sociale	Natalia PLUGARU

